Kuriak, Milan, poslanec NR SR (2023-03-23):
Ďakujem za slovo. Vážený pán predsedajúci, vážená pani ministerka, vážení páni ministri, vážení páni poslanci, najradšej by som bol, keby som nemusel využiť túto možnosť interpelácie, ale keďže ide o veľmi závažnú a citlivú tému, ktorú, ktorú musím riešiť, už takmer v apríli bude rok, táto citlivá a pre mňa neprijateľná téma sa týka podpísania pánom exministrom Lengvarským podpísania usmernenia o možnosti zmeny pohlavia na matrikách a o tzv. štandardných postupov. Pokiaľ, pokiaľ bol pán, pán minister Lengvarský, tak od apríla až do februára tohto roku sa mi podarilo trikrát pána ministra presvedčiť na základe argumentov, aby toto usmernenie nepodpísal. Podpísal ho prvýkrát v apríli, ale zároveň ho aj stiahol. Veľmi ma mrzí, že aj napriek prísľubu, asi týždeň pred jeho odvolaním sľúbil mi, že tieto, toto usmernenie a štandardy nepodpíše a v deň odvolania, beriem to ako podraz nielen na mne, ale aj na občanov Slovenska rovnakého zmýšľania konzervatívneho a hodnotového ako ja. Takže beriem to ako podvod z jeho strany, čo ma veľmi mrzí. S pánom ministrom, exministrom Lengvarským už túto závažnú tému nemôžem riešiť, tak preto som využil túto možnosť, aby, aby som poprosil aj touto cestou pána povereného ministra zdravotníctva Eduarda Hegera a zároveň aj pána premiéra. Chcem ho poprosiť, aby, aby urobil v rámci svojich kompetencií konkrétne kroky a aby toto usmernenie a podpis pána exministra Lengvarského stiahol späť podľa možnosti. Ja zatiaľ čo som zisťoval po svojej línii cez niektorých právnikov, že pán poverený minister zdravotníctva, pán Heger, túto možnosť má. Komunikujem s ním na túto tému vlastne odo dňa, odo dňa podpisu pánom exministrom, tak komunikujem s ním, s pánom Hegerom komunikujem cez správy, niekoľkokrát osobne. Naposledy som sa s pánom, s pánom premiérom stretol a zastupujúcim ministrom aj zdravotníctva som sa stretol včera. Mrzí ma, že, nechcem, nechcem nejak ísť do vlastných radov. Ja si pána, pána Eduarda Hegera nesmierne vážim, ale jeho, jeho odpoveď z pred pár hodín ma neuspokojila, a preto tu stojím a skúsim aj takouto formou požiadať, aby, aby sa toto usmernenie vrátilo späť, aby sa, aby sa znemožnilo. Lebo už mám aj informácie, aj môj kolega, nejdem menovať ktorý, už mám informácie aj od niektorých matrikárok, že, s ktorými komunikujem, tak mám informácie, že už, už aj boli konkrétne prípady. Neboli veľa, ale, ale už boli a matrikárky naozaj sú z toho nešťastné. Nevedia, čo majú robiť. Dal som túto otázku včera aj pánovi, pánovi Hegerovi. Povedal mi, povedal mi v zmysle, že nemajú sa čoho báť, že ministerstvo vnútra že to bude riešiť. Len viete, vžiť sa do situácie pracovní... pracovníkov a hlavne pracovníčok na matrikách a keď majú byť postavené takejto požiadavke, tak ja, ja neviem, či som to ja dokázal ustáť. Takže mohol by som o tomto dlho rozprávať. Takže moja, moja interpelácia, v skratke ju prednesiem, na konci mám tri otázky na pána povereného ministra zdravotníctva Hegera: Vážený pán poverený minister zdravotníctva, pán Heger, dňa 3. marca 2023 vstúpili do platnosti tzv. štandardné postupy pre diagnostiku a komplexný manažment zdravotnej starostlivosti o dospelú osobu s transsexualizmom. Ďalej len budem, budem to spomínať ako tzv. štandardné postupy, ktoré boli schválené príslušnou komisiou ministerstva zdravotníctva, na ktorej, na ktorej čele stojí pani docentka dr. Izáková, s ktorou som tiež komunikoval. Ešte pred, pred sledovaním tejto komisie tam tiež ma veľmi mrzelo, že toto schvaľovanie, toto schvaľovanie nebolo ani osobne na nejakom stretnutí, ale prebiehalo per rollam, nakoniec došlo. A čo ma potešilo, že, myslím, že z dvadsiatich členov komisie túto, prepáčte za výraz, túto zvrátenosť pre mňa, ťažko sa mi používa toto slovo, ale túto zvrátenosť podporilo iba, myslím, že dvanásť, proti bol sedem a alebo, alebo že, no proste čo trošku ma potešilo, ale nerieši to problém, že neboli všetci členovia tejto komisie za toto usmernenie. Okrem, okrem tzv. spomínaných štandardných postupov, ktoré, teda ako som spomínal, schválila táto komisia a následne boli podpísané ministrom zdravotníctva Lengvarským. Okrem toho vstúpilo do platnosti aj odborné usmernenie Ministerstva zdravotníctva Slovenskej republiky na zjednotenie postupov poskytovania zdravotnej starostlivosti ku zmene pohlavia, pod ktorým pred vydaním lekárskeho posudku o zmene pohlavia osoby administratívne evidovaného v matrike, ďalej len odborné usmernenie, ktoré bolo publikované vo vestníku ministerstva zdravotníctva dňa 6. apríla 2022 a bolo naviazané na schladenie vyššie uvedených štandardných postupov. Čo je veľmi závažné, vlastne od toho dňa, od toho dňa aj napriek iným tvrdenia aj podľa informácií z regiónu, čo mám, tak už, už to platí a už aj matrikárky mi potvrdili, že im prišlo nariadenie, že ako majú postupovať pri týchto úkonoch. To ma veľmi mrzí, že na Slovensku som sa ako poslanec a zákonodarca dožil, dožil tejto, tejto citlivej situácie. Prijatím týchto registratívnych aktov sa výrazným spôsobom uľahčila registrácia zmien pohlavia na matričných úradoch, čo pokladám za absolútne neprijateľný postup. Zároveň sa docielil stav, kde biologickí muži budú môcť byť po stanovení diagnózy a vydaní lekárskeho stanoviska úradmi vnímaní ako ženy a to aj napriek tomu, že nepodstúpia chirurgický zákrok, tak ako bolo tomu doteraz, čo, ja si myslím, že bolo to správne a práve pri tomto chirurgickom zákroku ja by som bol za to, aby týmto ľuďom, ja ich neodsudzujem, práveže by som bol za to, aby týmto ľuďom, ktorí podstúpia, ktorí na základe svojej inakosti boli nútení podstúpiť tento zákrok, aby boli, aby mali mimoriadne zvýšenú zdravotnú starostlivosť, že s týmto, s týmto by som súhlasil. Ale tieto zarážajúce skutočnosti s nimi sa neviem zmieriť. Takže, viete, že po vydaní nejakého stanoviska na matrike sa budú tzv. alebo muži budú vnímaní ako ženy a to napriek tomu, že stačí, stačí iba zmeniť úradne pohlavie. Zarážajúca je najmä skutočnosť, že to bude platiť aj opačne, čo potencionálne znamená, že takíto „muži“ budú môcť otehotnieť či porodiť dieťa. V zmysle nového právneho stavu stačí aj hormonálna liečba v trvaní najmenej jedného roka. Ak počas tohto roka osoba, ktorá žila v role opačného pohlavia písomne vyjadrí svojmu ošetrujúcemu lekárovi presvedčenie, že trvalá celoživotná a nezvratná zmena jej právnej identity, mena a priezviska je pre ňu jediným možným riešením. Ku chirurgickému zákroku na úradnú zmenu mena a pohlavia v dokumentoch už pristúpiť netreba. Z môjho pohľadu sa teda na maximálnu možnú mieru umožnil transsexuálnym osobám prístup k zmene dokladov na matričných úradoch, pričom predmetná zmena spôsobí množstvo právnych a aplikačných problémov, ale aj veľa ľudského nešťastia. Nejdem tu konkretizovať, čo všetko aj po príkladoch zo zahraničia, čo všetko toto môže obnášať. K predmetnej téme som sa dopočul množstvo protichodných tvrdení, na ktoré požadujem jednoznačnú odpoveď. Z matričných úradov, ako som spomenul, mám totižto informácie, že boli zo strany ministerstva vnútra poučené o tom, aby zmeny v zmysle vyššie uvedených právnych predpisov, štandardné postupy a odborné usmernenie registrovali. V tejto súvislosti si vám teda dovolím, pán poverený minister zdravotníctva, pán Heger, položiť nasledovné otázky: 1. Aké kroky ako poverený minister zdravotníctva plánujete vykonať voči schváleným štandardným postupom a odbornému usmerneniu? Ak plánujete vykonať nejaké právne kroky, v akom časovom horizonte tak plánujete učiniť? 2. Považujete štandardné postupy a odborné usmernenie za platné a účinné? Ak nie, o aké právne relevantné skutočnosti tieto tvrdenia opierate? 3. Je možné, aby osoba, ktorá má lekárom stanovenú diagnózu transsexualizmu, mohla v súčasnosti úspešne registrovať zmenu pohlavia na matričnom úrade bez absolvovania chirurgického zákroku? Tých otázok by bolo určite viac, ale tieto tri otázky vyplývajú, vyplývajú z tých otázok, s ktorými som sa stretával počas takmer roka, keď v apríli roku 2022 pán exminister Lengvarský prvýkrát aj podpísal toto usmernenie. Vtedy však aj s viacerými kolegami poslancami, že toto nie je iba môj názor, ale je to názor, myslím si, že ešte stále drvivej väčšiny minimálne poslancov nášho klubu OĽANO, o čom svedčí aj to prvé stretnutie, ktoré som organizoval, kde som pozval vtedy ešte pána ministra Lengvarského a pána premiéra a kde sa vlastne platnosť tejto smernice podarilo, podarilo zastaviť, že nebola, nebola v platnosti. Veľmi ma mrzí, že to došlo do tohto štádia nielen preto, že pochádzam z regiónu Orava, kde, kde naozaj v takom regióne tam ako poslanec Národnej rady neviem, ani nechcem byť v anonymite. Osobne sa stretávam s tými ľuďmi a možno, možno aj preto, že pochádzam z tohto regiónu, tak som veľakrát priamo kontaktovaný a konfrontovaný s mnohými aj dobrými, aj zlými postupmi súčasnej vlády. Takže ja by som chcel poprosiť, ale nielen pána premiéra aj v zastúpení ako minister zdravotníctva, ale aj ostatných vás členov vlády, ja by som vás chcel poprosiť, ak vidíte možnosť, aby ste pomohli zastaviť túto smernicu, kým nenapácha nedozierne škody a nezvrátiteľné následky na a aj na našich deťoch. Naozaj je to, je to veľmi nebezpečné a za ten rok som už, takmer rok som získal dostatok informácií, že som nabral odvahu a musel som sa v tejto nepríjemnej, s touto nepríjemnou témou postaviť a využiť možnosť tej interpelácii. Ďakujem.